Terje Sølsnes

Terje Egilsønn Sølsnes (født 1945)Spalten Fødselsdager i Bergens Tidende 10. mars 2003. Besøkt 9. september 2016. er en norsk tidligere kanalvert og programleder. Han arbeidet i Fjernsynsjefens stab i NRK i flere tiår, var programleder i flere Barne-TV-serier og programleder for Frokost-TV på slutten av 1980-årene og begynnelsen av 1990-årene sammen med Toppen Bech.

Sølsnes har også vært konferansier og impresario i firmaet Sølsnes Arrangementer og hatt idealistiske engasjementer for Kreftforeningen, Radiumhospitalet og Politihestenes venner. Sølsnes spilte president Franklin D. Roosevelt 250 ganger i Annie ved Bryggeteatret i 1992/1993, og senere spilte han gymlærer Tarzan i den Daniel Bohr-regisserte Gummi-Tarzan samme sted. I 2001 konkurrerte han mot Toppen Bech i kokkekamp. 

Terje Sølsnes lagde programmer om kronprinsesse Märtha, som ble sendt på kong Olavs begravelsesdag, og om dronning Margrethe II av Danmark. 

Sølsnes er opprinnelig utdannet ved Oslo Handelsgymnasium (OHG) og har arbeidet innen bank og finans. Sølsnes ble bl.a. headhuntet til Bankenes Betalingssentral (BBS), da bankene ville lage sine egne kredittkort.

I 1979 startet Sølsnes som kanalvert i NRK, og han har også kommentert Nyttårshopprennet i 1996. 

I årene 2004–2010 studerte Terje Sølsnes kunsthistorie med sidefag italiensk og latin ved Universitetet i Oslo og ved Det norske Institutt i Roma.

Sølsnes er formidler av romersk kultur og historie.

 Referanser 

 Eksterne lenker 


Kategori:Kanalverter i NRK
Kategori:Norske TV-programledere
Kategori:Programledere for NRK TV
Kategori:Personer fra Oslo
Kategori:Alumni fra OHG
Kategori:Alumni fra Universitetet i Oslo